
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00587/2014-04
28.11.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 28.11.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да ВИСОКА ПОСЛОВНА ШКОЛА СТРУКОВНИХ СТУДИЈА са седиштем у ВУКА КАРАЏИЋА БР. 3, ВАЉЕВО, ПИБ: 101899163, Матични број: 07243782,  испуњава прописане стандарде за акредитацију студијског програма  Специјалистичке струковне студије - ПОСЛОВНА ЕКОНОМИЈА И ИНФОРМАТИКА СА 4 МОДУЛА: ПОСЛОВНА ИНФОРМАТИКА, УПРАВЉАЊЕ ФИНАНСИЈАМА, МАРКЕТИНГ И ОДНОСИ С ЈАВНОШЋУ И ПОРЕЗИ И ЦАРИНА у оквиру поља друштвено-хуманистичких наука и то за 50 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ПОСЛОВНА ШКОЛА СТРУКОВНИХ СТУДИЈА са седиштем у ВУКА КАРАЏИЋА БР. 3, ВАЉЕВО, је дана 31.3.2014. године поднела захтев за акредитацију студијског програма  Специјалистичке струковне студије - ПОСЛОВНА ЕКОНОМИЈА И ИНФОРМАТИКА СА 4 МОДУЛА: ПОСЛОВНА ИНФОРМАТИКА, УПРАВЉАЊЕ ФИНАНСИЈАМА, МАРКЕТИНГ И ОДНОСИ С ЈАВНОШЋУ И ПОРЕЗИ И ЦАРИНА у оквиру поља друштвено-хуманистичких наука под бројем 612-00-00587/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ПОСЛОВНА ШКОЛА СТРУКОВНИХ СТУДИЈА и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета утврдила је да високошколска установа  ВИСОКА ПОСЛОВНА ШКОЛА СТРУКОВНИХ СТУДИЈА, за студијски програм специјалистичких струковних студија – ПОСЛОВНА ЕКОНОМИЈА И ИНФОРМАТИКА у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма. 
Програм има формално предвиђене елементе као што су обавезни и изборни предмети, ЕСПБ бодови, предвиђен број часова предавања и вежби. Подаци о предметима се налазе у књизи предмета. Прописан је прелазак студената по старом програму на нови програм. Студијски програм обезбеђује стицање компетенција које су наведене. Сврха студијског програма је у складу са задацима и циљевима високошколске установе и јасно је формулисана. Предложени студијски програм има јасно формулисане циљеве, исказане за сва четири модула, који су у складу са задацима и циљевима високошколске установе. Исход процеса учења је остварив кроз предложену листу обавезних и изборних предмета.
Опште и предметно специфичне компетенције су добро дефинисане и усклађене са структуром и садржајем студијског програма. Усклађеност са исходима је доследна. Постоји Додатак дипломи, по садржају задовољавајући. Установа је доставила распоред часова по семестрима, са бројем часова, временом одржавања наставе и именима наставника. Структура курикулума обухвата опис предмета са називом и садржајем. Начин оцењивања, начин рада и стицања поена током наставе и на испиту су дати уопштено, за све предмете. У књизи предмета се може видети циљ појединачног курса, структура оцене, име наставника и сарадника, тип предмета и назнаке начина извођења наставе и провере знања. Структура студијског програма сачињена је тако да су правилно заступљене поједине групе предмета. Установа је одговорила на захтев Комисије и структуру кориговала додавањем специјалистичког завршног рада са одговарајућим бројем ЕСП поена. 
Програм представља одређену целину, са нагласком на неке делове пословне економије. Покривене су области које су углавном актуелне на основу релативно савремене преведене или домаће литературе. Програм је хармонизован са другим образовним активностима ове установе. На студијски програм се уписује 50 студената. За различите модуле, студенти који се уписују на овај програм полажу различите, прилагођене испите. Испити су у форми провере знања из одговарајуће области.
Полагањем испита се стиче одређени број ЕСПБ бодова, у складу са студијским програмом. Број ЕСПБ бодова је утврђен применом јединствене методологије за све предмете студијског програма, а она се односи на радну оптерећеност студената у савладавању одређеног предмета. Рад студената у савладавању одређеног предмета континуирано се прати током наставе и изражава се поенима. Код предмета студијског програма назначене су предиспитне обавезе и начин полагања испита. Описани су начини стицања поена кроз предиспитне обавезе, активности током наставе, односно полагањем испита. 
Установа ангажује довољан број наставника и сарадника. Њихово оптерећење је у оквирима захтева стандарда. У Установи превладавају стално запослени наставници, према електронском обрасцу 81,34% активне наставе држе наставници са пуним радним временом. Наставници углавном поседују релевантне референце. 
Установа располаже са довољно простора за извођење наставе.  Установа је обезбедила амфитеатре, слушаонице, учионице и рачунарске лабораторије за извођење наставе. Обезбеђен је и библиотечки простор и читаоница, у складу са потребама  образовног процеса. Установа располаже савременом техничком опремом за реализацију наставе. Установа је обезбедила одговарајућу покривеност свих предмета уџбеничком литературом и осталим наставним средствима.
Статутом је предвиђен рад Комисије за квалитет (чл. 31) чији мандат траје три године. Комисија за контролу квалитета је представљена списком од 10 учесника међу којима су и 2 студента и 1 представник ненаставног особља из студентске службе.

Kомисија за акредитацију и проверу квалитета, утврдила је да високошколска установа ВИСОКА ПОСЛОВНА ШКОЛА СТРУКОВНИХ СТУДИЈА  за студијски програм  Специјалистичке струковне студије - ПОСЛОВНА ЕКОНОМИЈА И ИНФОРМАТИКА СА 4 МОДУЛА: ПОСЛОВНА ИНФОРМАТИКА, УПРАВЉАЊЕ ФИНАНСИЈАМА, МАРКЕТИНГ И ОДНОСИ С ЈАВНОШЋУ И ПОРЕЗИ И ЦАРИНА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]ВИСОКА ПОСЛОВНА ШКОЛА СТРУКОВНИХ СТУДИЈА са седиштем у ВУКА КАРАЏИЋА БР. 3, ВАЉЕВО, ПИБ: 101899163, Матични број: 07243782, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   Специјалистичке струковне студије - ПОСЛОВНА ЕКОНОМИЈА И ИНФОРМАТИКА СА 4 МОДУЛА: ПОСЛОВНА ИНФОРМАТИКА, УПРАВЉАЊЕ ФИНАНСИЈАМА, МАРКЕТИНГ И ОДНОСИ С ЈАВНОШЋУ И ПОРЕЗИ И ЦАРИНА у оквиру поља друштвено-хуманистичких наука и то за 50 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

